b'\n_START_ARTICLE_\nGrand Prix du Comminges 1935\n_START_SECTION_\nPred dirko\n_START_PARAGRAPH_\nPri\xc4\x8dakovanih novih dirkalnikov Maserati V8RI ni bilo, tako sta Goffredo Zehender in Philippe \xc3\x89tancelin nastopala z razmeroma nekonkuren\xc4\x8dnim in zastarelim dirkalnikom Maserati 6C-34. Mo\xc5\xa1tvo Scuderia Ferrari je bilo ponovno razdeljeno na dva dela, saj je istega dne potekala \xc5\xa1e dirka Coppa Ciano.\n_START_SECTION_\nDirka\n_START_PARAGRAPH_\nNa \xc5\xa1tartu dirke je vodstvo presenetljivo prevzel \xc3\x89tancelin, sledili so mu Marcel Lehoux, Gianfranco Comotti in Goffredo Zehender. Raymond Sommer je po slabem \xc5\xa1tartu dobro napredoval protu vrhu, med tem ko je Comotti odstopil \xc5\xbee v \xc4\x8detrtem krogu zaradi okvare zadnjega vpetja, Zehender v desetem zaradi okvare menjalnika, vodilni \xc3\x89tancelin pa je moral kmalu nekoliko upo\xc4\x8dasniti zaradi te\xc5\xbeavami z motorjem in izgubil nekaj mest. Tako je vodil Lehoux, ki pa je kmalu v svojih vzvratnih ogledalih zagledal modro Alfo Romeo P3 Sommerja, ki ga je kmalu tudi prehitel. Lehouxu je prav v zadnjem petnajstem krogu tik pred ciljem zmanjkalo goriva, ob tem ko je porival dirkalnik proti \xc5\xa1tartno-ciljni \xc4\x8drti, so ga tekmeci prehitevali eden za drugim in kmalu je obupal. Prva tri mesta so tako zasedli privatniki, Sommer, Raph in Mad\xc5\xbear L\xc3\xa1szl\xc3\xb3 Hartmann, Louis Chiron je bil po te\xc5\xbeavah z motorjem in dodatnem triminutnem postanku v boksih le \xc4\x8detrti.'